Source: http://legislatie.just.ro/Public/DetaliiDocumentAfis/148376
Timestamp: 2019-09-19 21:51:15+00:00
Document Index: 44369152

Matched Legal Cases: ['HOTĂRÂRE nr. 286', 'Articolul 1', 'Articolul 2', 'Articolul 3', 'Articolul 4', 'Articolul 5']

HG 286 21/05/2013 - Portal Legislativ
HOTĂRÂRE nr. 286 din 21 mai 2013privind trecerea unei construcţii, aflată în administrarea Ministerului Afacerilor Interne - Inspectoratul Teritorial al Poliţiei de Frontieră Timişoara, din domeniul public al statului în domeniul privat al acestuia, în vederea scoaterii din funcţiune şi casării, şi pentru actualizarea anexei nr. 1 la Hotărârea Guvernului nr. 1.705/2006 pentru aprobarea inventarului centralizat al bunurilor din domeniul public al statului
Publicat în MONITORUL OFICIAL nr. 298 din 24 mai 2013
În temeiul art. 108 din Constituţia României, republicată, al art. 10 alin. (2) şi art. 20 din Legea nr. 213/1998 privind bunurile proprietate publică, cu modificările şi completările ulterioare, al art. 2^1 şi 2^2 din Ordonanţa Guvernului nr. 81/2003 privind reevaluarea şi amortizarea activelor fixe aflate în patrimoniul instituţiilor publice, aprobată prin Legea nr. 493/2003, cu modificările şi completările ulterioare, al art. 2 din Ordonanţa Guvernului nr. 112/2000 pentru reglementarea procesului de scoatere din funcţiune, casare şi valorificare a activelor corporale care alcătuiesc domeniul public al statului şi al unităţilor administrativ-teritoriale, aprobată prin Legea nr. 246/2001, şi al art. 2 alin. (1) din Hotărârea Guvernului nr. 1.705/2006 pentru aprobarea inventarului centralizat al bunurilor din domeniul public al statului, cu modificările şi completările ulterioare,Guvernul României adoptă prezenta hotărâre. + Articolul 1Se aprobă actualizarea valorii de inventar a imobilului aparţinând domeniului public al statului, înregistrat cu nr. M.F.P. 104.792 în inventarul centralizat al bunurilor din domeniul public al statului, potrivit datelor prevăzute în anexa nr. 1. + Articolul 2Se aprobă trecerea unei construcţii cu destinaţie specială din domeniul public al statului în domeniul privat al acestuia, aflată în administrarea Ministerului Afacerilor Interne - Inspectoratul Teritorial al Poliţiei de Frontieră Timişoara, având datele de identificare prevăzute în anexa nr. 2. + Articolul 3Trecerea în domeniul privat al statului a construcţiei se face în vederea scoaterii din funcţiune şi casării. + Articolul 4După scoaterea din funcţiune şi casarea construcţiei, Ministerul Afacerilor Interne îşi va actualiza în mod corespunzător datele din evidenţa cantitativ-valorică şi, împreună cu Ministerul Finanţelor Publice, va opera modificarea corespunzătoare a anexei nr. 1 la Hotărârea Guvernului nr. 1.705/2006 pentru aprobarea inventarului centralizat al bunurilor din domeniul public al statului, cu modificările şi completările ulterioare. + Articolul 5Anexele nr. 1 şi 2 fac parte integrantă din prezenta hotărâre.PRIM-MINISTRUVICTOR-VIOREL PONTAContrasemnează:─────────────────Ministrul afacerilor interne,Radu StroeViceprim-ministru,ministrul finanţelor publice,Daniel ChiţoiuMinistrul delegat pentru buget,Liviu VoineaBucureşti, 21 mai 2013.Nr. 286. + Anexa 1 DATELE DE IDENTIFICAREa imobilului aflat în domeniul public al statului şi în administrareaMinisterului Afacerilor Interne - Inspectoratul Teritorial al Poliţieide Frontieră Timişoara a cărui valoare de inventar se actualizează
104.792 8.19.01 49-254 Localitatea Sânnicolau Mare, judeţul Timiş 1995 1.660.567,57 imobil
+ Anexa 2 DATELE DE IDENTIFICAREa construcţiei aflate în administrarea Ministerului Afacerilor Interne -Inspectoratul Teritorial al Poliţiei de Frontieră Timişoara care setransmite din domeniul public al statului în domeniul privat al statului,în vederea scoaterii din funcţiune şi casării
Adresa imobilului Persoana juridică care administrează imobilul Caracteristicile bunurilor care trec în domeniul privat al statului Numărul de înregistrare atribuit de M.F.P.
Localitatea Sânnicolau Mare, judeţul Timiş Ministerul Afacerilor Interne - Inspectoratul Teritorial al Poliţiei de Frontieră Timişoara Cod unic de identificare (CUI) 4250638 C.F. nr. 402052 Construcţie cu destinaţie specială (49-254-01 C1) cu destinaţia de "bloc alimentar" şi cu suprafaţa de 317 mp Valoarea contabilă totală = 61.347,19 lei 104.792 (parţial)